หุ้นใหญ่หนุน SET ปิดบวก 7.75 จุด แนะจับตาสหรัฐฯ-จีนเจรจาการค้า 10-11ต.ค.นี้
หุ้นใหญ่หนุน SET ปิดบวก 7.75 จุด แนะจับตาสหรัฐฯ-จีนเจรจาการค้า 10-11ต.ค.นี้ โดยดัชนีปิดตลาดวันนี้ที่ระดับ 1,613.71 จุด เพิ่มขึ้น 7.75 จุด หรือ 0.48% มูลค่าการซื้อขาย 3.99 หมื่นล้านบาท
7 ต.ค. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,613.71 จุด เพิ่มขึ้น 7.75 จุด หรือ 0.48% มูลค่าการซื้อขาย 3.99 หมื่นล้านบาท
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้เคลื่อนไหวแดนบวกในกรอบแคบ วอลุ่มเทรดไม่มาก หลัก ๆ ต้องการรอดูการเจรจาการค้าระหว่างสหรัฐฯ และจีน ที่จะมีขึ้นในวันที่ 10-11 ต.ค.นี้ก่อน และเศรษฐกิจสหรัฐฯก็ยังไม่ดีทำให้เป็นโอกาสที่ธนาคารกลางสหรัฐ (เฟด) จะปรับลดอัตราดอกเบี้ยในการประชุมช่วงสิ้นเดือนนี้
ส่วนตลาดบ้านเราได้ปรับฐานไปมากแล้วทำให้เป็นโอกาสที่จะเกิดเทคนิคเคิลรีบาวด์ได้บ้าง อย่างไรก็ดี ตลาดฯยังไม่ใช่ขาขึ้นเพราะประเด็นสงครามการค้าก็ยังมีความไม่แน่นอน และผลประกอบการงวดไตรมาส 3/62 ของบริษัทจดทะเบียนก็ยังดูแย่ ซึ่งคาดว่าจะเริ่มประกาศในวันศุกร์นี้เริ่มด้วย TISCO และในระหว่างนี้ก็ติดตามการ Preview งบฯต่อไป
ขณะที่ตลาดหุ้นในภูมิภาคเอเชียเคลื่อนไหวทั้งในแดนบวก-ลบ ขณะที่ตลาดในยุโรปเทรดบ่ายนี้จะติดลบเล็กน้อยราว 0.1-0.2% ซึ่งต่างก็รอดูการเจรจาการค้าระหว่างสหรัฐฯ และจีน ส่วนพรุ่งนี้ให้ติดตามตัวเลข PMI ภาคบริการของจีน
สำหรับแนวโน้มการลงทุนในวันพรุ่งนี้ (8 ต.ค.) นายวิจิตร กล่าวว่า ตลาดฯคงจะแกว่างไซด์เวย์ในกรอบ 1,600-1,625 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCC     มูลค่าการซื้อขาย  2,890.47 ล้านบาท ปิดที่  398.00 บาท  ลดลง  9.00 บาท
BANPU   มูลค่าการซื้อขาย  2,414.21 ล้านบาท ปิดที่   12.60 บาท  เพิ่มขึ้น 0.60 บาท
GPSC    มูลค่าการซื้อขาย  2,315.98 ล้านบาท ปิดที่   74.00 บาท  เพิ่มขึ้น 3.50 บาท
ADVANC  มูลค่าการซื้อขาย  1,274.12 ล้านบาท ปิดที่  222.00 บาท  ลดลง  2.00 บาท
GULF    มูลค่าการซื้อขาย  1,164.51 ล้านบาท ปิดที่  158.00 บาท  เพิ่มขึ้น 1.00 บาท
 
ตลาดหุ้นเอเชีย
